CELEX: 62018TN0561
Language: da
Date: 2018-09-20 00:00:00
Title: Sag T-561/18: Sag anlagt den 20. september 2018 — ITD og Danske Fragtmænd mod Kommissionen

26.11.2018   
            
            
               DA
            
            
               Den Europæiske Unions Tidende
            
            
               C 427/90
            
         
      Sag anlagt den 20. september 2018 — ITD og Danske Fragtmænd mod Kommissionen
      (Sag T-561/18)
      (2018/C 427/119)
      Processprog: engelsk
      
         Parter
      
      
         Sagsøgere: ITD, Brancheorganisation for den danske vejgodstransport A/S (Padborg, Danmark) og Danske Fragtmænd A/S (Åbyhøj, Danmark) (ved advokat L. Sandberg-Mørch)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse C(2018) 3169 final af 28. maj 2018 i statsstøttesag SA.47707 (2018/N) — Statslig kompensation til PostNord for opfyldelse af postbefordringspligten — Danmark (1), annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat ét enkelt anbringende, hvormed det gøres gældende, at Kommissionen har undladt at indlede den formelle undersøgelsesprocedure, som er fastsat i artikel 108, stk. 2, TEUF, til trods for de alvorlige vanskeligheder ved bedømmelsen af de omhandlede foranstaltninger. Dette anbringende er støttet på to rækker af argumenter vedrørende varigheden af og omstændighederne omkring den indledende undersøgelsesprocedure samt den anfægtede afgørelses indhold.
      
                  —
               
               
                  Hvad angår den anfægtede afgørelses indhold har sagsøgerne navnlig gjort gældende, at: (i) kompensationen for postbefordringspligten er ikke forenelig med det indre marked, (ii) statsgarantierne udgør ikke eksisterende støtte, (iii) momsfritagelsen kan tilregnes staten, (iv) fejlallokeringen af omkostninger involverer en overførsel af statsmidler og kan tilregnes staten, og (v) kapitalindsprøjtningen af 23. februar 2017 kan tilregnes staten og giver Post Danmark en økonomisk fordel.
               
            
         (1)  EUT 2018, C 360, s. 3.